Leszedik a Real Madrid címeréről a keresztet, hogy ne sértsék meg vele az arab ügyfeleket - 444
anarki sport 2017. január 26., csütörtök 8:51 247 20
Nem akarja megsérteni arab ügyfeleinek kulturális érzékenységét, ezért eltávolítja a keresztet a Real Madrid címeréből a Marka nevű csoport, ami az Öböl-térség országaiban, Szaúd-Arábiában, az Egyesült Arab Emírségekben, Bahrainben, Katarban, Kuvaitban és Ománban terjeszti a népszerű spanyol futballklub nevével és logójával reklámozott termékeket.
„Óvatosaknak kell lennünk az olyan régiókban, ahol érzékenyek a keresztet ábrázoló termékekre ”
– indokolta a döntést a Reutersnek Khaled al-Mheiri, a Marka alelnöke.
Nem ez az első eset, hogy a Real Madrid címeréből eltüntetik a keresztet: 2014-ben az Abu-Dzabi Nemzeti Banknak nem tetszett, azért szedték le a Real címeréből.
A kereszt 1920-ban jelent meg a klub címerében, 1931-ben eltűnt, majd 1941-ben visszatért, és azóta is ott van. Már ahol.
És hogy teljes legyen a kép: a nagy Real-rivális, a Barcelona címere hasonló okokból egyes arab országokban, köztük Szaúd-Arábiában már egy évtizede a Szent György-kereszt nélkül fut:
anarki sport 2014. november 27., csütörtök 7:08